ผลงาน Best Practice Service Plan **( สาขาสุขภาพช่องปาก)**

เรื่อง การเพิ่มอัตราการเข้าถึงบริการส่งเสริมสุขภาพช่องปาก ในรพ.สต.ด้วย14 กิจกรรมใน 6 กลุ่มเป้าหมาย

รูปแบบการนำเสนอ ผลงานทางวิชาการ

ชื่อผู้ส่งผลงาน

 1.ทันตแพทย์ณรงค์ชัย ดำเนินสวัสดิ์ ตำแหน่ง ทันตแพทย์ชำนาญการพิเศษ

 กลุ่มงานทันตกรรม โรงพยาบาลลำปาง อำเภอเมือง จังหวัดลำปาง เขตสุขภาพที่ 1

โทรศัพท์ 054- 237400 ต่อ 4000 มือถือ 081-0309456 E-mail ( Kuang\_Dam @hotmail.com )

 2.นางนภาพร ศรีบุญเรือง ตำแหน่ งเจ้าพนักงานทันตสาธารณสุขชำนาญงาน

 กลุ่มงานทันตกรรม โรงพยาบาลลำปาง อำเภอเมือง จังหวัดลำปาง เขตสุขภาพที่ 1

โทรศัพท์ 054- 237400 ต่อ 4000 มือถือ 081-0227263 E-mail ( nuy\_2513@hotmail.com )

 ปีที่ดำเนินการ 2560

**บทคัดย่อ**

**ความเป็นมาและความสำคัญของปัญหา**

กลุ่มงานทันตกรรม โรงพยาบาลลำปาง มีบทบาทหน้าที่ในการให้บริการทันตกรรมตั้งแต่

ระดับปฐมภูมิ ( Primary Care ) จนถึงระดับตติยภูมิ ( Tertiary Care ) รับผิดชอบพัฒนาคุณภาพทั้งด้านการดูแลรักษา ป้องกัน ส่งเสริม และฟื้นฟูสภาพผู้ป่วยที่มีปัญหาสุขภาพช่องปากแก่ประชาชนในเขตพื้นที่รับผิดชอบจำนวน 164,454 คน มี รพ.สต. ทั้งหมด 27 แห่ง ศสม. 2 แห่ง มีเจ้าพนักงานทันตสาธารณสุข (ทันตาภิบาล) ที่รับผิดชอบงานด้านการส่งเสริมสุขภาพช่องปาก ประจำในโรงพยาบาลจำนวน 5 คน ประจำในรพ.สต. 9 คน รวมทั้งหมด 14 คน คิดเป็นอัตราส่วน 1:11,747 จากนโยบายการพัฒนาระบบบริการสุขภาพช่องปากตามเกณฑ์ Oral Health Service Plan ที่มุ่งเน้นการเข้าถึงบริการบริการด้านการส่งเสริมและป้องกัน แก่ประชาชนในเขตพื้นที่ที่ส่วนใหญ่จำนวน ร้อยละ 90 เป็นความรับผิดชอบของเจ้าพนักงานทันตสาธารณสุข (ทันตาภิบาล) จึงเป็นเรื่องที่ท้าทายการทำงานเพื่อให้บรรลุเป้าหมาย ภายใต้ข้อจำกัดด้านจำนวนทันตบุคลากร และครุภัณฑ์ทันตกรรม

**วัตถุประสงค์**

เพื่อเพิ่มอัตราเข้าถึงบริการสุขภาพช่องปากของประชาชน โดยเน้นบริการส่งเสริมป้องกัน โดยขยายบริการสุขภาพช่องปากระดับปฐมภูมิใน รพ.สต. ให้ทั่วถึง สามารถครอบคลุมประชากรในพื้นที่

**วิธีดำเนินการ**

1.จัดประชุมชี้แจงการดำเนินงานทันตสาธารณสุขใน CUP อำเภอเมือง โดยใช้กรอบกิจกรรมการดำเนินงานด้านทันตสาธารณสุข 14 กิจกรรม 6 กลุ่มเป้าหมาย ใน รพ.สต. (จัดทำโดยสำนักทันตสาธารณสุข) เป็นแนวทางในการพัฒนางาน

2.กำหนดให้มีทันตบุคลากรประจำ รับผิดชอบงานด้านทันตสาธารณสุขในรพ.สต.ทุกแห่ง และจัดบริการทันตกรรมหมุนเวียนใน รพ.สต. ที่ไม่มีทันตบุคลากรอยู่ประจำ รวมทั้งเน้นจัดเจ้าพนักงานทันตสาธารณสุข (ทันตาภิบาล ) ลงไปให้บริการงานด้านการส่งเสริมป้องกันตาม รพ.สต./ศสม. ให้ครอบคลุม 6 กลุ่มเป้าหมาย 14 กิจกรรมให้มากขึ้น

3. พัฒนารูปแบบการให้บริการทันตกรรมเฉพาะกลุ่ม เพื่อแก้ปัญหาการเข้าถึงบริการทันตกรรมในพื้นที่ ได้แก่ กลุ่มหญิงมีครรภ์ กลุ่มเด็กอายุต่ำกว่า 2 ขวบ กลุ่มเด็กในศูนย์พัฒนาเด็กเล็ก กลุ่มนักเรียนระดับประถมศึกษา กลุ่มผู้สูงอายุ และกลุ่มผู้ป่วยNCD ได้แก่ เบาหวาน, ความดันโลหิตสูง

4. พัฒนาระบบกำกับติดตามข้อมูลทันตสาธารณสุข ใน HDCโดยจัดประชุมผู้รับผิดชอบวางระบบติดตามงานข้อมูลทันตสาธารณสุขตาม HDC

5. นิเทศติดตามผลการดำเนินงานตามกรอบกิจกรรมทั้ง 14 กิจกรรม 6 กลุ่มเป้าหมายใน รพ.สต. และประเมินผลการดำเนินงาน

**ผลการดำเนินงาน**

อัตรากำลัง: เจ้าพนักงานทันตสาธารณสุข ( ทันตาภิบาล )

 ปี 2557- 2558 มีจำนวน 13 คน

 ปี 2559 -2560 มีจำนวน 14 คน

|  |  |  |  |  |
| --- | --- | --- | --- | --- |
| ผลการดำเนินงาน | ปี 2557 | ปี 2558 | ปี 2559 | ปี 2560 (ตค.59-มิย.60) |
| ร้อยละของ รพ.สต./ศสม. ที่จัดบริการสุขภาพช่องปากตามเกณฑ์6 กลุ่มเป้าหมาย 14 กิจกรรม (ตัวชี้วัดกระทรวงฯ ปี 2560 อย่างน้อยร้อยละ 60 ) | 3.70 | 3.70 | 18.52 | 74.07 |
| ร้อยละ รพ.สต./ศสม. ที่จัดบริการสุขภาพช่องปากที่ครอบคลุมประชากรร้อยละ 2**0** (ตัวชี้วัดกระทรวงฯ ปี 2560 อย่างน้อยร้อยละ 60 ) | 0 | 7.41 | 44.44 | 66.67 |
| ร้อยละของรพ.สต./ศสม.ที่จัดบริการสุขภาพช่องปากที่มีคุณภาพ ครบ 2 องค์ประกอบ (ตัวชี้วัดกระทรวงฯ ปี 2560 อย่างน้อยร้อยละ 60 ) | 0 | 0 | 7.41 | 48.15 |

(แหล่งข้อมูล :HDC กลุ่มรายงานมาตรฐานข้อมูลเพื่อตอบสนอง Service Plan สาขาสุขภาพช่องปาก)

**อภิปรายผล :**

การที่มีแนวทางชัดเจนในการปฏิบัติงานทันตสาธารณสุขใน รพ.สต. และมีการติดตามประเมินผลอย่างต่อเนื่อง ทำให้สามารถประเมินผลงานตัวเองตามเกณฑ์ เพื่อวางแผนพัฒนางานในพื้นที่รับผิดชอบได้ และสามารถวางแผนพัฒนางานได้อย่างต่อเนื่อง ส่งผลให้อัตราการการจัดบริการทันตกรรมในพื้นที่เพิ่มขึ้นอย่างเห็นได้ชัด

**ความภาคภูมิใจ:**

บุคลากรอื่นๆ รับรู้ เข้าใจ และมีส่วนร่วมในการพัฒนาระบบบริการทันตกรรมมากขึ้น จากเดิมที่

ดำเนินงานโดยทันตบุคลากรเป็นหลักทำให้งานด้านทันตสาธารณสุขกลายเป็นส่วนหนึ่งของงานพื้นฐานใน

รพ.สต.

**คำสำคัญ: 6 กลุ่มเป้าหมาย14 กิจกรรม คือ**

1. กลุ่มหญิงตั้งครรภ์ในคลินิกฝากครรภ์ (ANC)

1.1 การตรวจสุขภาพช่องปาก

1.2 บริการฝึกแปรงฟันแบบลงมือปฏิบัติ และplaque control

1.3 การให้บริการทันตกรรม เช่น ขูดหินน้าลาย, อุดฟัน เป็นต้น

2. คลินิกส่งเสริมสุขภาพเด็กดี (WCC)

2.1 การตรวจช่องปาก

2.2 การฝึกพ่อแม่/ผู้ดูแลเด็กแปรงฟันแบบลงมือปฏิบัติ

2.3 การทาฟลูออไรด์วานิชให้เด็กในคลินิกส่งเสริมสุขภาพเด็กดี

3. ศูนย์พัฒนาเด็กเล็ก

3.1 การตรวจสุขภาพช่องปาก

3.2 การทาฟลูออไรด์วานิชในเด็กที่เป็นกลุ่มเสี่ยง อย่างน้อยปีละ 1 ครั้ง

3.3 การให้บริการทันตกรรมในเด็กอายุ 3-5 ปี

4. โรงเรียนประถมศึกษา

4.1 การตรวจช่องปากเด็กอายุ 6 ปี

4.2 การเคลือบหลุมร่องฟันกรามแท้ซี่ที่ 1 ในเด็กอายุ 6 ปี

4.3 การให้บริการทันตกรรมในเด็กอายุ 6-12 ปี

5. กลุ่มผู้ปุวยโรคเรื้อรัง

5.1 การตรวจคัดกรองสุขภาพช่องปากในผู้ป่วยเบาหวาน

6. กลุ่มผู้สูงอายุ

6.1 การตรวจสุขภาพช่องปากผู้สูงอายุ